মগধের কিংবদন্তি রাজাগণ
পুরাণের বর্ণনা অনুযায়ী মগধ সাম্রাজ্য প্রতিষ্ঠা করেছিল বৃহদ্রথের পুত্র আধা-পৌরাণিক রাজাজরাসন্ধ। মগধেরা ছিল পুরুদের উত্তরসুরি। মহাভারতের বর্ণনানুযায়ী জরাসন্ধ ছিলেন মগধ রাজা, তিনি পুরো ভারতবর্ষ শাসন করেছিলেন এবং তার সমাপ্তি ছিল অত্যন্ত রুঢ়। বায়ু পুরাণ অনুযায়ী, তার উত্তরসূরিরা পরবর্তীতে আরো ১০০০ বছর শাসন করে। এই বিবৃতিগুলোর যথেষ্ট ঐতিহাসিক প্রমাণ নেই। এই শাসকগুলোর নাম হিন্দুদের ধর্মগ্রন্থ, বৌদ্ধদের ধর্মগ্রন্থ ও জৈনদের ধর্মগ্রন্থে পাওয়া যায়।  এই রাজ্য ৫৪৩ খ্রিস্টপূর্ব থেকে ৪৯১ খ্রিস্টপূর্ব পর্যন্ত শাসন করেন রাজা বিম্বিসার, যিনি রাজা শ্রেনিক নামেও পরিচিত ছিলেন। তখন এটি ছিল হর্যঙ্ক রাজবংশ। 